У клубах і бібліятэках, дзіцячых школах мастацтваў, музеі і іншых установах культуры Пастаўшчыны працуюць амаль 280 чалавек, 215 з іх — творчыя работнікі. Менавіта яны сваёй захопленасцю і артыстызмам дораць людзям радасць, умеюць згуртаваць і зацікавіць удзельнікаў мастацкай самадзейнасці, таленавітых майстроў, музыкаў. Таму пра Паставы за межамі вобласці і краіны ведаюць не толькі як пра сталіцу Міжнароднага фестывалю народнай музыкі “Звіняць цымбалы і гармонік”. Шырокую вядомасць набылі народныя калектывы, большасць з якіх выступалі на самых розных пляцоўках Расіі, Польшчы, Латвіі, Літвы і Эстоніі.